SPOMINI

Spominov ne moreš izbrisati,

saj so večni.

Če jih namreč izbrišemo,

bo preteklost pozabljena.

Spomni se ... ko si bil še majhen,

kaj vse si doživel,

kako si se zabaval.

To bi bilo škoda pozabiti.

Ko smo se smejali,

ko smo jokali ...

vse to je spomin,

ki ga z nekom delimo.

Pomembni spomini

bodo večno ostali v srcu,

manj pomembni

pa v glavi.

Tanaja Čeh, 6. a

OŠ Kidričevo

SPOMINI

Spomini so lahko grenki in slabi,

a lahko so tudi dobri in sladki.

Dobre in sladke obujamo,

grenke in slabe pa v škatle zapiramo.

Ko jih obujaš, prideš v

drugi svet in v preteklost.

Zasanjano se zazreš

in jih prikličeš.

Pozabiti težko jih je,

včasih jih je preveč,

a nikoli zbledijo ne

in novi ustvarijo se.

Čeprav nekaterih težko spomniš se,

vseeno pobegnejo ti ne.

Tako da spomini ne izginejo

in se globoko v srce vtisnejo.

Dora Cicmanović Zimet, 6. a

OŠ Kidričevo

SPOMINI

Spomini so lahko lepi.

Ti nas mirijo in podarijo nasmešek na obraz.

So pa lahko tudi grdi.

In nas morijo za daljši čas.

Najpogosteje imamo grde spomine,

ki nas jezijo in kradejo čas.

A vse to čez čas mine,

ko začnemo se smejati na ves glas.

Lili Li Dobnik, 6. a

OŠ Kidričevo

SPOMINI

Kako naj izbrišeš spomin,

če nimaš radirke?

Kako naj popraviš spomin,

če nimaš svinčnika?

Na takšna vprašanja

ne zna nihče odgovoriti.

A če želiš, moraš samo zapreti oči

in pomisliti, kako se vse to zgodi.

Aneja Vaupotič, 6. a

OŠ Kidričevo

SPOMINI

Spomini so

lepi, grdi,

smešni, nepozabni.

Nekatere želimo

hitro pozabiti,

druge pa si za vedno

v glavo vbiti.

Nekatere pozabimo,

čeprav jih nočemo.

Takrat stokamo in

jih nazaj hočemo.

Lara Bohl, 6. a

OŠ Kidričevo